چھت پر ایک کمرہ

چھت پر ایک کمرہ  رسکن بونڈ کا تحریر کردہ ایک ناول ہے۔ مصنف کا یہ پہلا ناول تھا۔ اس وقت ان کی عمر محض سترہ سال کی تھی۔ انہیں اس ناول کے لئے 1957ء میں جان لیولن رائس پرائز سے نوازا گیا تھا۔ یہ ناول ایک سترہ سالہ اینگلو انڈین یتیم نوجوان کی زندگی پر منحصر ہے جو دہرہ دون میں رہتا ہے۔ وہ اپنے سرپرست مسٹر ہریسن کے سخت رویے سے تنگ آکر گھر سے فرار ہو جاتا ہے اور ہندوستانی دوستوں کے ساتھ شروع کردیتا ہے۔

خلاصہ 
رسٹی ایک ہندوستانی لڑکا ہے۔ وہ یتیم ہے اور نسلا اینگلو انڈین ہے۔ وہ بھارت کی ریاست اتراکھنڈ کے شہر دہرہ دون میں اپنے سرپرست مسٹر ہریسن اور اس کی اہلیہ کے ساتھ رہتا ہے جو رسٹی کو خالص انگلستانی تصور کرتی ہے اور ہندوستانی بچوں سے دور رہنے کی تاکید کرتی ہے۔ ان دونوں کی تاکید بالخصوص ہریسن کا رویہ سختی میں بدل جاتا ہے جس سے رسٹی کے نوجوانی کے ایام کچھ اچھے نہیں گزرتے۔ ایک دن بارش میں وہ اپنے گھر جا رہا ہوتا ہے کہ سومی اور رنبیر اس سے دوستی کی پیشکش کرتے ہیں۔ رسٹی تو اپنی زندگی سے پریشان تھا ہی، مرتا کیا نا کرتا۔
وہ اپنے گھر سے فرار ہو جاتا ہے اور اپنے دوست سومی کے ساتھ رہنے لگتا ہے۔ سومی مسٹر کپور کے بیٹے کیشن کو انگریزی سکھانے کے لئے اس کا ٹیوشن لگوا دیتا ہے اور سی کے یہاں چھت پر اسے ایک کمرہ رہنے کو مل جاتا ہے۔ مسٹر کپور ایک شرابی آدمی ہے اور اس کی ایک بہت خوبصورت بیوی ہے، مینا کپور۔ رسٹی کو مینا سے محبت ہو جاتی ہے اور دونوں دہلی بھاگ جاتے ہیں مگر راستے میں ایک کار حادثہ میں مینا کی موت ہو جاتی ہے۔ کشن اپنے ایک رشتہ دار کے ہاں رہنے چلا جاتا ہے اور مسٹر کپور دوسری شادی کر لیتے ہیں۔ رسٹی ہندوستان چھوڑ کر انگلستان جاتا چاہتا ہے۔ وہ آخری بار کشن سے ملنے جاتا ہے۔ ہریدوار میں اس کو خبر ملتی ہے کہ کشن گھر بھاگ گیا ہے اور ایک چور بن گیا ہے۔ بہرحال دونوں ملتے ہیں اور دہرہ دون کا قصد کرتے ہیں جہاں کشن چاٹ کی دوکان کھول لیتا ہے اور رسٹی انگریزی کا پروفیسر بن جاتا ہے۔

کردار 
 رسٹی: ایک یتیم لڑکا
 مسٹر جان ہریسن: رسٹی کا ایک نالائق سرپرست
 ہریسن کی اہلیہ
 کشن: رسٹی کا پڑوسی اور مسٹر کپور کا بیٹا
 مینا کپور: کشن کی ماں
 مسٹر کپور: کشن کا باپ
 سومی: سیک سکھ لڑکا اور رسٹی کا دوستت
 رنبیر: ایک قوی الجسم لڑکا اور پہلوان
 سوری: جاسوس اور سومی کا دوست
 پرکلی ہیٹ: سومی کا کتا
 جھاؤر لگانے والا لڑکا

مزید دیکھیے 
 رسکن بونڈ

حوالہ جات 

1956ء کے بھارتی ناول
1956ء کے ناول
بھارتی انگریزی زبان کے ناول

بھارتی انگریزی زبان کے ناول
1956ء کے ناول
1956ء کے بھارتی ناول
Coward-McCann books
Short description is different from Wikidata